ZADÁVANIE NADLIMITNEJ ZÁKAZKY

### (ZÁKAZKA NA POSKYTNUTIE SLUŽBY)

REVERZNÁ VEREJNÁ SÚŤAŽ SÚŤAŽNÉ PODKLADY

PREDMET ZÁKAZKY:

**ÚDRŽBA A OPRAVA CESTNEJ SVETELNEJ SIGNALIZÁCIE**

Za verejného obstarávateľa Správa a údržba komunikácií mesta Prešov s. r. o.:

...........................................

Ing. Martin Kolesár - konateľ

# **Obsah súťažných podkladov**

[**Obsah súťažných podkladov 2**](#_Toc78209616)

[**Časť A. Pokyny pre záujemcov 3**](#_Toc78209617)

[**1. Identifikácia verejného obstarávateľa 3**](#_Toc78209618)

[**1.1. Základné informácie 3**](#_Toc78209619)

[**2. Identifikácia verejného obstarávania 3**](#_Toc78209620)

[**3. Rozdelenie predmetu zákazky 4**](#_Toc78209621)

[**4. Variantné riešenie 4**](#_Toc78209622)

[**5. Miesto dodania predmetu zákazky 4**](#_Toc78209623)

[**6. Zmluvný vzťah a jeho trvanie 4**](#_Toc78209624)

[**7. Financovanie predmetu zákazky 4**](#_Toc78209625)

[**8. Lehota viazanosti ponúk 5**](#_Toc78209626)

[**9. Komunikácia medzi verejným obstarávateľom a uchádzačmi alebo záujemcami 5**](#_Toc78209627)

[**10. Vysvetlenie zadávacej dokumentácie 6**](#_Toc78209628)

[**11. Obhliadka miesta dodania predmetu zákazky 6**](#_Toc78209629)

[**12. Jazyk ponuky 6**](#_Toc78209630)

[**13. Mena a ceny uvádzané v ponuke 6**](#_Toc78209631)

[**14. Zábezpeka 6**](#_Toc78209632)

[**15. Vyhotovenie a obsah ponuky 6**](#_Toc78209633)

[**16. Predloženie ponuky 8**](#_Toc78209634)

[**17. Lehota na predkladanie ponúk 9**](#_Toc78209635)

[**18. Otváranie ponúk 9**](#_Toc78209636)

[**19. Dôvernosť verejného obstarávania 9**](#_Toc78209637)

[**20. Vyhodnotenie splnenia podmienok účasti a ponúk 9**](#_Toc78209638)

[**21. Informácia o výsledku vyhodnotenia ponúk 9**](#_Toc78209639)

[**22. Uzavretie zmluvy 10**](#_Toc78209640)

[**Časť B. Podmienky účasti 11**](#_Toc78209641)

[**1. Osobné postavenie 11**](#_Toc78209642)

[**2. Finančné a ekonomické postavenie 11**](#_Toc78209643)

[**3. Technická spôsobilosť alebo odborná spôsobilosť 11**](#_Toc78209644)

[**Časť C. Kritériá na vyhodnotenie ponúk 13**](#_Toc78209645)

[**1. Kritérium na hodnotenie ponúk 13**](#_Toc78209646)

[**2. Spôsob hodnotenia ponúk 13**](#_Toc78209647)

[**Časť D. Opis predmetu zákazky 14**](#_Toc78209648)

**Zoznam príloh:**

Príloha č. 1 – Identifikačné údaje uchádzača

Príloha č. 2 – Návrh na plnenie kritérií na vyhodnotenie ponúk

Príloha č. 3 – Vyhlásenie k participácii na vypracovaní ponuky inou osobou (ak sa uplatňuje)

Príloha č. 4 – Špecifikácia ceny

Príloha č. 5 – Plnomocenstvo pre skupinu dodávateľov

Príloha č. 6 – Čestné vyhlásenie o vytvorení skupiny dodávateľov

Príloha č. 7 – Vyhlásenie uchádzača

Príloha č. 8 – Čestné vyhlásenie ku konfliktu záujmov

Príloha č. 9 - Návrh zmluvy

# **Časť A. Pokyny pre záujemcov**

## **Identifikácia verejného obstarávateľa**

## Základné informácie

**Správa a údržba komunikácií mesta Prešov s. r. o.**

so sídlom Pionierska 24, Prešov 080 05, Slovenská republika

IČO: 31719473

DIČ: 2020523890

IČ DPH: SK2020523890

zapísaná v Obchodnom registri Okresného súdu Prešov, oddiel: Sro, vložka č. 2738/P

konajúci konateľom Ing. Martin Kolesár

[e-mail: konatel@spravaciestpresov.sk](mailto:herchlova@lesyvm.sk)

tel. č.: +421 944 458 786

(ďalej iba „verejný obstarávateľ“)

Kontaktná osoba: JUDr. Ján Luterán

Tel: +421 948 090 144

E-mail: [luteran@napoc.sk](mailto:luteran@napoc.sk)

Web zákazky: <https://josephine.proebiz.com/sk/xxxxxxxxxx>

## **Identifikácia verejného obstarávania**

* 1. Názov zákazky: **„****ÚDRŽBA A OPRAVA CESTNEJ SVETELNEJ SIGNALIZÁCIE“**
  2. Predmet zákazky:

Zabezpečenie funkčnosti svetelného signalizačného zariadenia (ďalej len ˶SSZʺ a to výmena a oprava žiaroviek, radičov, stožiarov, tlačidiel pre chodcov, návestidiel základných a opakovacích a ich častí a pod., vrátane spotreby elektrickej energie, výmeny nefunkčných zariadení alebo ich častí, dodávka materiálu a hmôt s presunom v okruhu 20 km, s naložením, odvozom a uskladnením nefunkčných zariadení na skládku, so zhodnotením a zneškodnením odpadu na vlastné náklady. Doba poskytovania služieb – 48 mesiacov odo dňa nadobudnutia účinnosti zmluvy.

* 1. Kódy podľa spoločného slovníka obstarávania (CPV):

Hlavný kód CPV:

50232000-0 Údržba verejného osvetlenia a dopravných signalizácií (semaforov)

Dodatočné kódy CPV:

71356100-9 Technická kontrola

* 1. Predpokladaná hodnota zákazky (PHZ): **337 820 EUR bez DPH**
  2. Podrobné vymedzenie predmetu zákazky tvorí Časť B. Opis predmetu zákazky súťažných podkladov.

## **Rozdelenie predmetu zákazky**

* 1. Táto zákazka nie je rozdelená na časti. Uchádzač predloží ponuku na celý predmet zákazky.
  2. Odôvodnenie nerozdelenia zákazky na časti: Predmet zákazky z hľadiska technického neumožňuje rozdelenie na jednotlivé samostatné časti, ktoré by svojím charakterom boli odlišné a navzájom nesúvisiace. Predmet zákazky predstavuje homogénny celok a nie je možné, aby tieto služby poskytovali rôzni dodávatelia.

## **Variantné riešenie**

1. Verejný obstarávateľ neumožňuje predloženie variantných riešení.
2. Ak bude súčasťou ponuky variantné riešenie, variantné riešenie nebude zaradené do vyhodnotenia a bude sa naň hľadieť akoby nebolo predložené.

## **Miesto a termín plnenia predmetu zákazky**

* 1. Miesto plnenia predmetu zákazky: územie mesta Prešov - zariadenia vo vlastníctve/správe objednávateľa. Služba bude poskytovaná v meste Prešov pre SSZ inštalované na križovatkách a peších priechodoch uvedených v časti B. Opis predmetu zákazky, v bode 1.2.
  2. Lehota plnenia predmetu zákazky: **48 mesiacov** odo dňa nadobudnutia účinnosti zmluvy.

## **Zmluvný vzťah a jeho trvanie**

* 1. Výsledkom verejnej súťaže bude - Zmluva uzatvorená podľa § 269 ods. 2 Obchodného zákonníka v platnom znení, medzi úspešným uchádzačom (poskytovateľom) a verejným obstarávateľom (objednávateľom) (ďalej len ako „**zmluva**“).
  2. Obsah zmluvy bude zodpovedať podmienkam stanoveným v týchto súťažných podkladoch a v ponuke úspešného uchádzača v zmysle Prílohy č. 9 týchto súťažných podkladov – Návrh zmluvy.

## **Financovanie predmetu zákazky**

1. Predmet zákazky bude financovaný z rozpočtu verejného obstarávateľa resp. jeho jediného spoločníka – mesta Prešov. Verejný obstarávateľ neposkytne na plnenie predmetu zmluvy preddavok. Platba sa bude realizovať mesačne bezhotovostným platobným stykom na základe vystavenej faktúry so splatnosťou do 30 dní od jej doručenia verejnému obstarávateľovi.
2. Obsah zmluvy bude zodpovedať podmienkam stanoveným v týchto súťažných podkladoch a v ponuke úspešného uchádzača.

## **Lehota viazanosti ponúk**

1. Uchádzač je svojou ponukou viazaný od uplynutia lehoty na predkladanie ponúk až do uplynutia lehoty 12 mesiacov stanovenej v oznámení o vyhlásení verejného obstarávania alebo do momentu uzavretia zmluvy v tomto verejnom obstarávaní podľa toho, čo nastane skôr.

## **Komunikácia medzi verejným obstarávateľom a uchádzačmi alebo záujemcami**

* 1. Komunikácia medzi verejným obstarávateľom a záujemcom/uchádzačom sa uskutočňuje   
     v slovenskom alebo českom jazyku výhradne prostredníctvom informačného systému Josephine, prevádzkovaného na elektronickej adrese: https://josephine.proebiz.com/. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi počas celého procesu verejného obstarávania.
  2. Uchádzač má možnosť registrovať sa do systému Josephine na stránke https://josephine.proebiz.com/ pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID). Spôsob registrácie je uvedený v knižnici manuálov a odkazov (ikona vpravo hore, vľavo od štátnej vlajky/jazyka používaného v systéme).
  3. [Skrátený návod registrácie](https://store.proebiz.com/docs/josephine/sk/Manual_registracie_SK.pdf) Vás rýchlo a jednoducho prevedie procesom registrácie v systéme na elektronizáciu verejného obstarávania JOSEPHINE. Pre lepší prehľad tu nájdete tiež opis základných obrazoviek systému
  4. Na bezproblémové používanie systému Josephine je nutné používať jeden z podporovaných internetových prehliadačov:
* Microsoft Internet Explorer verzia 11.0 a vyššia,
* Mozilla Firefox verzia 13.0 a vyššia,
* Google Chrome alebo
* Microsoft Edge.
  1. Pravidlá pre doručovanie – zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme Josephine považuje okamih jej odoslania v systéme Josephine a to v súlade s funkcionalitou systému.
  2. Obsahom komunikácie prostredníctvom komunikačného rozhrania systému Josephine bude predkladanie ponúk, vysvetľovanie súťažných podkladov a oznámenia o vyhlásení verejného obstarávania, prípadné doplnenie súťažných podkladov, vysvetľovanie predložených ponúk, vysvetľovanie predložených dokladov ako aj komunikácia pri revíznych postupoch medzi verejným obstarávateľom a záujemcami/uchádzačmi a akákoľvek ďalšia, výslovne neuvedená komunikácia v súvislosti s týmto verejným obstarávaním, s výnimkou prípadov, keď to výslovne vylučuje zákon o verejnom obstarávaní.
  3. Ak je odosielateľom zásielky verejný obstarávateľ, tak záujemcovi, resp. uchádzačovi bude na ním určený kontaktný e-mail (zadaný pri registrácii do systému Josephine) bezodkladne odoslaná informácia o tom, že k predmetnej zákazke existuje nová zásielka/správa. Záujemca/uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca/uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.
  4. Ak je odosielateľom zásielky záujemca/uchádzač, tak po prihlásení do systému a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme Josephine v súlade s funkcionalitou systému.

## **Vysvetlenie zadávacej dokumentácie**

* 1. V prípade potreby vysvetliť alebo objasniť údaje uvedené v oznámení o vyhlásení verejného obstarávania, v súťažných podkladoch alebo v inej sprievodnej dokumentácii, môže ktorýkoľvek zo záujemcov požiadať o ich vysvetlenie výlučne prostredníctvom systému Josephine na elektronickej adrese: <https://josephine.proebiz.com/>.
  2. Vysvetlenie informácií uvedených v oznámení o vyhlásení verejného obstarávania, v súťažných podkladoch alebo v inej sprievodnej dokumentácii verejný obstarávateľ bezodkladne oznámi všetkým známym záujemcom, najneskôr však šesť (6) pracovných dní pred uplynutím lehoty na predkladanie ponúk, za predpokladu, že sa o vysvetlenie požiada dostatočne včas.

## **Obhliadka miesta dodania predmetu zákazky**

* 1. Obhliadka miesta poskytovania služieb verejný obstarávateľ neorganizuje. Odporúča sa potenciálnym záujemcom vykonať individuálne oboznámenie sa s miestami poskytovania služieb.

## **Jazyk ponuky**

* 1. Ponuka a ďalšie doklady a dokumenty v tomto verejnom obstarávaní sa predkladajú v štátnom jazyku používanom na území Slovenskej republiky, t. j. v slovenskom jazyku.
  2. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

## **Mena a ceny uvádzané v ponuke**

* 1. Uchádzačom navrhovaná cena v ponuke musí byť vyjadrená v mene euro.
  2. Navrhovaná cena musí zahŕňať všetky náklady, ktoré súvisia, resp. vzniknú v súvislosti s plnením predmetu zákazky a taktiež aj primeraný zisk uchádzača.
  3. Ak uchádzač nie je platiteľom DPH, uvedie navrhovanú celkovú cenu (v stĺpci „s DPH“). Skutočnosť, že uchádzač nie je platiteľom DPH uchádzač výslovne uvedie v predloženej ponuke.
  4. Ak uchádzač nie je platcom DPH, zmluvná cena bude považovaná za konečnú aj v prípade, ak by sa počas plnenia predmetu zákazky stal platiteľom DPH, preto verejný obstarávateľ odporúča uchádzačovi zohľadniť túto skutočnosť pri svojom návrhu na plnenie kritérií. V prípade, ak uchádzač je platiteľom DPH, avšak jeho sídlo je v inom členskom štáte Európskej únie alebo sídli mimo EÚ, zmluvná cena bude rozdelená na ním navrhovanú cenu bez DPH, výšku DPH a aj cenu s DPH podľa slovenských právnych predpisov (20%), aj keď samotnú DPH nebude v súlade s komunitárnym právom fakturovať.

## **Zábezpeka**

* 1. Verejný obstarávateľ vyžaduje na zabezpečenie ponuky zloženie zábezpeky vo výške **10.000,- EUR** (slovom „**desaťtisíc euro**“).
  2. Zábezpeku je možné zložiť:
     1. Poskytnutím bankovej záruky za uchádzača

Poskytnutie bankovej záruky nesmie byť v rozpore s ustanoveniami § 313 až § 322 Obchodného zákonníka, v platnom znení. Banková záruka môže byť vystavená bankou so sídlom v Slovenskej republike, pobočkou zahraničnej banky v Slovenskej republike alebo zahraničnou bankou. Doba platnosti bankovej záruky musí byť určená v bankovej záruke minimálne do uplynutia lehoty viazanosti ponúk (resp. predĺženej lehoty viazanosti), maximálne však 12 mesiacov od uplynutia lehoty na predkladanie ponúk.

Z bankovej záruky vystavenej bankou musí ďalej vyplývať, že banka uspokojí veriteľa (verejného obstarávateľa) za dlžníka (uchádzača) v prípade prepadnutia jeho zábezpeky v prospech verejného obstarávateľa vo verejnej súťaži s **názvom: Údržba a oprava cestnej svetelnej signalizácie, pričom v texte bankovej záruky musí byť verejná súťaž nezameniteľne identifikovateľná napr. číslom Oznámenia, ktorým bola vyhlásená.** Banka predĺži platnosť bankovej záruky v prípade, že bola lehota viazanosti ponúk predĺžená. Banka sa musí bezpodmienečne zaviazať zaplatiť na účet verejného obstarávateľa pohľadávku krytú bankovou zárukou do 7 (siedmich) kalendárnych dní po doručení výzvy verejného obstarávateľa na jej zaplatenie. Banková záruka vzniká dňom písomného vyhlásenia banky a zábezpeka vzniká doručením záručnej listiny verejnému obstarávateľovi. V prípade poskytnutia zábezpeky formou bankovej záruky, uchádzač predloží bankovú záruku **vo forme a spôsobom uvedeným v ustanovení bodu 16.4 tejto časti súťažných podkladov**.

* + 1. Poskytnutím poistenia záruky za uchádzača

Poskytnutie poistenia záruky nesmie byť v rozpore s ustanoveniami zákona č. 39/2015 Z. z. o poisťovníctve a o zmene a doplnení niektorých zákonov, v platnom znení. Poistná zmluva musí byť uzatvorená tak, že poisteným je uchádzač a oprávnenou osobou z poistnej zmluvy je verejný obstarávateľ. Doba platnosti poistenia záruky musí byť určená v poistnej zmluve, ako aj v doklade vystavenom poisťovňou o existencii poistenia záruky, minimálne do uplynutia lehoty viazanosti ponúk (resp. predĺženej lehoty viazanosti), maximálne však 12 mesiacov od uplynutia lehoty na predkladanie ponúk.

Z dokladu vystaveného poisťovňou musí ďalej vyplývať, že poisťovňa uspokojí oprávnenú osobu (verejného obstarávateľa) za poisteného (uchádzača) v prípade prepadnutia jeho zábezpeky v prospech verejného obstarávateľa v tejto verejnej súťaži s názvom **Údržba a oprava cestnej svetelnej signalizácie, pričom v texte dokladu vystaveného poisťovňou musí byť verejná súťaž nezameniteľne identifikovateľná napr. číslom Oznámenia, ktorým bola vyhlásená**.

Poisťovňa predĺži platnosť poistenia záruky v prípade, že bola lehota viazanosti ponúk predĺžená. Poisťovňa sa musí bezpodmienečne zaviazať zaplatiť na účet verejného obstarávateľa pohľadávku krytú poistením záruky do 7 (siedmich) kalendárnych dní po doručení výzvy verejného obstarávateľa na jej zaplatenie. Poistenie záruky vzniká dňom uzavretia poistnej zmluvy medzi poisťovňou a poisteným (uchádzačom) a zábezpeka vzniká doručením dokladu vystaveného poisťovňou o poistení záruky verejnému obstarávateľovi. V prípade poskytnutia zábezpeky formou poistenia záruky, uchádzač predloží doklad vystavený poisťovňou **vo forme a spôsobom uvedeným v ustanovení bodu 16.4 tejto časti súťažných podkladov.**

* + 1. Zložením finančných prostriedkov na bankový účet verejného obstarávateľa

V prípade zloženia finančných prostriedkov na bankový účet verejného obstarávateľa musia byť zložené na účet:

a) Názov banky: VÚB banka, a.s.

b) IBAN kód: SK70 0200 0000 0000 6820 9572

1. SWIFTová adresa banky: SUBASKBX
2. Variabilný symbol: 202102
3. Poznámka: **ÚDRŽBA A OPRAVA CESTNEJ SVETELNEJ SIGNALIZÁCIE**

Finančné prostriedky musia byť pripísané na účet verejného obstarávateľa najneskôr v deň uplynutia lehoty na predkladanie ponúk.

* 1. Ak nebude platná banková záruka alebo doklad o poistení záruky súčasťou ponuky uchádzača, prípadne nebudú zložené finančné prostriedky na účte verejného obstarávateľa v zmysle bodu 14.2.3 vyššie, bude ponuka uchádzača z verejného obstarávania vylúčená v súlade s § 53 ods. 5 písm. a) ZVO. Uchádzač bude písomne upovedomený o vylúčení jeho ponuky z verejnej súťaže s uvedením dôvodu vylúčenia a lehoty, v ktorej môžu byť doručené námietky podľa § 170 ods. 3 písm. d) ZVO.
  2. Verejný obstarávateľ uvoľní alebo vráti uchádzačovi zábezpeku do siedmich dní odo dňa:
     1. uplynutia lehoty viazanosti ponúk,
     2. márneho uplynutia lehoty na doručenie námietky, ak ho verejný obstarávateľ vylúčil z verejného obstarávania, alebo ak verejný obstarávateľ zruší použitý postup zadávania zákazky,
     3. uzavretia zmluvy.
  3. Zábezpeka prepadne v prospech verejného obstarávateľa, ak uchádzač v lehote viazanosti ponúk:
     1. odstúpi od svojej ponuky, alebo
     2. neposkytne súčinnosť alebo odmietne uzavrieť zmluvu v súlade s § 56 ods. 8 až 15 ZVO.

## **Vyhotovenie a obsah ponuky**

* 1. Ponuka musí byť vyhotovená v elektronickej podobe, ktorá zabezpečí trvalé zachytenie jej obsahu.
  2. Predkladanie ponúk je umožnené iba autentifikovaným uchádzačom. Autentifikáciu je možné vykonať týmito spôsobmi:
     1. V systéme Josephine registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému Josephine a to v pracovných dňoch v čase 8.00 – 16.00 hod.
     2. Nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému Josephine. Autentifikáciu vykoná poskytovateľ systému Josephine a to v pracovných dňoch v čase 8.00 – 16.00 hod.
     3. Vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému Josephine a to v pracovné dni v čase 8.00 – 16.00 hod.
     4. Počkaním na autentifikačný kód, ktorý bude poslaný na adresu sídla firmy do rúk štatutára uchádzača v listovej podobe formou doporučenej pošty. Lehota na tento úkon sú obvykle 3 pracovné dni a je potrebné s touto lehotou počítať pri vkladaní ponuky.
  3. Autentifikovaný uchádzač si po prihlásení do systému Josephine v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.
  4. **Ponuka predložená uchádzačom musí obsahovať** elektronicky podpísané alebo naskenované vo formáte PDF podpísané všetky doklady, dokumenty a informácie požadované verejným obstarávateľom v oznámení o vyhlásení verejného obstarávania, v súťažných podkladoch vrátane ich príloh, ktorými sú nasledovné doklady, dokumenty a informácie:
     1. **Obsah ponuky** **uchádzača**, ktorý verejný obstarávateľ odporúča s uvedením zoznamu predložených dokladov a dokumentov a číslom strany, kde sa doklad alebo dokument nachádza a to z dôvodu prehľadnosti ponuky a prípadnej flexibilnej komunikácie medzi verejným obstarávateľom a uchádzačom.
     2. **Identifikačné údaje uchádzača** podľa prílohy č. 1 týchto súťažných podkladov.
     3. Uchádzačom ocenený, kompletne vyplnený a oprávnenou osobou podpísaný **Návrh plnenia kritéria na vyhodnotenie ponúk** podľa prílohy č. 2 týchto súťažných podkladov.
     4. **Vyhlásenie k participácii na vypracovaní ponuky inou osobou** podľa prílohy č. 3 týchto súťažných podkladov (ak je to relevantné).
     5. **Špecifikácia ceny** podľa prílohy č. 4 týchto súťažných podkladov.
     6. V prípade skupiny dodávateľov, ak za skupinu dodávateľov koná skupinou poverená osoba, resp. konajú skupinou poverené osoby, aj **udelené plnomocenstvo** pre túto osobu, resp. osoby, ktoré budú oprávnené prijímať pokyny a konať v mene všetkých ostatných členov skupiny dodávateľov, podpísané oprávnenými osobami všetkých členov skupiny dodávateľov podľa prílohy č. 5 týchto súťažných podkladov a **Čestné vyhlásenie o vytvorení skupiny dodávateľov** podľa prílohy č. 6 týchto súťažných podkladov.
     7. Potvrdenia, doklady a dokumenty, prostredníctvom ktorých uchádzač preukazuje splnenie **podmienok účasti**. Podmienkyúčasti a doklady potrebné na ich preukázanie sú uvedené v časti B. Podmienky účasti týchto SP.
     8. V prípade uplatnenia **formulára JED** – uchádzač, ktorý na preukázanie podmienok účasti využíva kapacity iných osôb (podľa § 33 ods. 2 ZVO alebo podľa § 34 ods. 3 ZVO) musí zabezpečiť a predložiť JED za seba, ako aj za každý zo subjektov, ktorého kapacity využíva; Ak ponuku predkladá skupina uchádzačov a chce preukazovať splnenie podmienok účasti formulárom JED, verejný obstarávateľ odporúča aby formulár JED predložil každý člen skupiny.
     9. **Vyhlásenie uchádzača** podľa prílohy č. 7 týchto súťažných podkladov.
     10. **Čestné vyhlásenie ku konfliktu záujmov** podľa prílohy č. 8 týchto súťažných podkladov.
     11. **Doklad o zložení zábezpeky** podľa bodu 14 tejto časti súťažných podkladov vo forme stanovenej v bode 16.4 tejto časti súťažných podkladov.
     12. **Návrh zmluvy** podľa prílohy č. 9 týchto súťažných podkladov.

## **Predloženie ponuky**

* 1. Uchádzač predloží ponuku elektronicky podľa § 49 ods. 1 písm. a) zákona o verejnom obstarávaní prostredníctvom informačného systému Josephine na elektronickej adrese: <https://josephine.proebiz.com/> v lehote na predkladanie ponúk. V prípade, ak uchádzač predloží ponuku v papierovej podobe, nebude táto ponuka zaradená do vyhodnotenia a bude uchádzačovi vrátená neotvorená.
  2. V predloženej ponuke prostredníctvom systému Josephine musia byť pripojené požadované naskenované doklady tvoriace ponuku ako sken prvopisov (originálov) alebo ich úradne osvedčených kópií. Verejný obstarávateľ odporúča zachovať štruktúru a číslovanie (odporúčaný formát je PDF) tak, ako je uvedené v týchto súťažných podkladoch.
  3. V prípade, že sú doklady, ktoré tvoria ponuku uchádzača, vydávané orgánom verejnej správy (alebo inou povinnou inštitúciou) priamo v digitálnej podobe, môže uchádzač vložiť do systému tento digitálny doklad (vrátane jeho úradného prekladu). Uchádzač je oprávnený použiť aj doklady transformované zaručenou konverziou podľa zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v platnom znení.
  4. V prípade poskytnutia zábezpeky formou bankovej záruky alebo poistenia záruky, uchádzač v ponuke predloží doklad o zložení bankovej záruky, resp. poistenia záruky podľa bodu 15.4.10 tejto časti súťažných podkladov v ponuke buď vo forme:
     1. elektronického dokumentu s kvalifikovaným elektronickým podpisom banky, resp. poisťovne v súlade s nariadením eIDAS v prípade, ak banka, resp. poisťovňa uchádzača takúto formu vystavenia bankovej záruky, resp. poistenia záruky pripúšťa. V takom prípade nesmie byť uplatnenie bankovej záruky, resp. poistenia záruky zo strany verejného obstarávateľa spojené so žiadnou prekážkou vyplývajúcou z elektronickej formy bankovej záruky, resp. poistenia záruky oproti uplatneniu plnenia z písomnej bankovej záruky, resp. poistenia záruky; alebo
     2. prostej kópie bankovej záruky, resp. poistenia záruky a zároveň samostatne doručí originál záručnej listiny, resp. poistenia záruky (notársky overená kópia nie je postačujúca) na adresu sídla verejného obstarávateľa v súlade s bodom 16.8 tejto časti súťažných podkladov
     3. V prípade zloženia finančných prostriedkov na bankový účet verejného obstarávateľa sa odporúča, aby uchádzač v ponuke predložil výpis z bankového účtu, resp. iný doklad potvrdzujúci skutočnosť, že finančné prostriedky budú pripísané na účet verejného obstarávateľa najneskôr v deň uplynutia lehoty na predkladanie ponúk.
  5. Všetky doklady a dokumenty tvoriace obsah ponuky, požadované v týchto súťažných podkladoch, musia byť k termínu predloženia ponuky platné a aktuálne.
  6. V prípade, ak sa vyskytnú pochybnosti o pravosti dokumentov predložených v ponuke vo forme skenu podľa bodu 15.4 vyššie alebo pravdivosti informácií v nich uvedených, verejný obstarávateľ si vyhradzuje právo požadovať od uchádzača ich dodatočné predloženie vo forme obsahujúcej kvalifikovaný elektronický podpis, resp. vo forme zaručenej elektronickej konverzie podľa bodu 16.3 vyššie, resp. vo forme listinného originálu tak, ako je uvedené v bode 16.4 tejto časti súťažných podkladov.
  7. Uchádzač môže v tomto postupe zadávania zákazky predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku.
  8. Uchádzač môže predloženú ponuku dodatočne doplniť, zmeniť alebo vziať späť do uplynutia lehoty na predkladanie ponúk. Doplnenú, zmenenú alebo inak upravenú ponuku je potrebné doručiť spôsobom opísaným v týchto súťažných podkladoch v lehote na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).
  9. Všetky náklady a výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi, bez ohľadu na výsledok verejného obstarávania.

## **Lehota na predkladanie ponúk**

* 1. Ponuky musia byť doručené elektronicky do **25.10.2021, do 10:00 hod.**

## **Otváranie ponúk**

* 1. Otváranie ponúksa uskutoční dňa 25.10.2021, o 10:30 hod. na adrese sídla obstarávateľa v zmysle bodu 1.1., a to online prostredníctvom portálu informačného systému Josephine na elektronickej adrese: <https://josephine.proebiz.com/>.
  2. Otváranie ponúk bude sprístupnené podľa § 52 ods. 2 ZVO pre všetkých uchádzačov, ktorí predložili ponuku v lehote na predkladanie ponúk a verejný obstarávateľ umožní účasť na otváraní osobám, ktoré preukážu, že sú oprávneným zástupcom uchádzača (napr. prostredníctvom plnomocenstva).

## **Dôvernosť verejného obstarávania**

* 1. Uchádzač v ponuke označí, ktoré skutočnosti považuje za dôverné. Podľa zákona o verejnom obstarávaní môžu byť dôvernými informáciami výhradne: obchodné tajomstvo, technické riešenia, a predlohy, návody, výkresy, projektové dokumentácie, modely, spôsob výpočtu jednotkových cien. Informácie, ktoré uchádzač v ponuke označí za dôverné, nebudú zverejnené alebo inak použité bez predošlého súhlasu uchádzača, pokiaľ uvedené nebude v rozpore so zákonom o verejnom obstarávaní a inými všeobecne záväznými právnymi predpismi.
  2. Informácie, týkajúce sa preskúmavania, vysvetľovania, vyhodnocovania ponúk a odporúčaní na prijatie ponuky najúspešnejšieho uchádzača sú dôverné. Členovia komisie na vyhodnotenie ponúk a zodpovedné osoby obstarávateľa nesmú počas prebiehajúceho procesu vyhlásenej verejnej súťaže poskytovať alebo zverejňovať uvedené informácie o obsahu ponúk ani uchádzačom, ani žiadnym iným tretím osobám.
  3. Verejný obstarávateľ zabezpečí , aby vo verejnom obstarávaní nedošlo ku konfliktu záujmov v súlade s § 23 zákona o verejnom obstarávaní a prípade uskutočnenia prípravných trhových konzultácií verejný obstarávateľ príjme primerané opatrenia, aby sa účasťou daného záujemcu alebo uchádzača nenarušila hospodárska súťaž v súlade s § 25 zákona o verejnom obstarávaní.

## **Vyhodnotenie splnenia podmienok účasti a ponúk**

* 1. Verejný obstarávateľ súladne s § 66 ods. 7 druhou vetou ZVO rozhodol, že vyhodnotenie splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritérií na vyhodnotenie ponúk.
  2. Verejný obstarávateľ vyhodnotí uchádzača, ktorý sa umiestnil na prvom mieste a ak na základe hodnotenia dôjde k vylúčeniu tohto uchádzača, verejný obstarávateľ následne vyhodnotí splnenie podmienok účasti a požiadaviek na predmet zákazky u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky.

## **Informácia o výsledku vyhodnotenia ponúk**

* 1. Verejný obstarávateľ po vyhodnotení ponúk bezodkladne písomne oznámi všetkým uchádzačom, ktorých ponuky sa vyhodnocovali, výsledok vyhodnotenia ponúk, vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov v profile.

## **Uzavretie zmluvy**

* 1. Úspešný uchádzač je povinný poskytnúť verejnému obstarávateľovi riadnu súčinnosť potrebnú na uzavretie zmluvy tak, aby táto mohla byť uzavretá do desiatich (10) pracovných dní odo dňa kedy bude na jej uzavretie vyzvaný verejným obstarávateľom.
  2. Verejný obstarávateľ vyžaduje, aby úspešný uchádzač k zmluve (najneskôr v čase jej uzavretia) uviedol údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Zároveň úspešný uchádzač uvedie percentuálny podiel, ktorý má v úmysle zadať subdodávateľom.
  3. Verejný obstarávateľ nesmie uzavrieť zmluvu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov. (ďalej len “RPVS”) a nie sú zapísaní v RPVS alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do RPVS a nie sú zapísaní v RPVS.
  4. Verejný obstarávateľ z dôvodu riadneho plnenia zmluvných vzťahov uzatváraných na základe výsledku tohto postupu zadávania zákazky požaduje, aby v prípade úspešnosti skupiny dodávateľov, najneskôr pred podpisom zmluvy táto skupina uzatvorila a predložila verejnému obstarávateľovi zmluvu o združení podľa ustanovení § 829 a nasl. zákona č. 40/1964 Zb. Občiansky zákonník v znení neskorších predpisov alebo inú obdobnú zmluvu s minimálnymi obsahovými náležitosťami uvedenými nižšie.
  5. Zmluva o združení musí byť písomná, a musí obsahovať minimálne:

###### splnomocnenie jedného člena zo skupiny dodávateľov, ktorý bude mať postavenie hlavného člena skupiny dodávateľov, udelené ostatnými členmi skupiny dodávateľov na uskutočňovanie a prijímanie akýchkoľvek právnych úkonov, ktoré sa budú uskutočňovať a prijímať v mene všetkých členov skupiny dodávateľov v súvislosti s plnením zmluvy, ktorá bude výsledkom verejného obstarávania. Toto splnomocnenie musí byť neoddeliteľnou súčasťou zmluvy o združení;

###### opis vzájomných práv a povinností členov skupiny dodávateľov s uvedením činností, ktorými sa jednotliví členovia skupiny dodávateľov budú podieľať na plnení predmetu zákazky;

###### ustanovenie o tom, že všetci členovia skupiny dodávateľov zodpovedajú za záväzky združenia voči verejnému obstarávateľovi spoločne a nerozdielne.

# **Časť B. Podmienky účasti**

## **Osobné postavenie**

Tohto verejného obstarávania sa môže zúčastniť len ten, kto spĺňa tieto podmienky účasti týkajúce sa osobného postavenia § 32 ZVO.

* 1. Zoznam a krátky opis podmienok:

Uchádzač musí spĺňať podmienky účasti uvedené v § 32 ods. 1 ZVO. Ich splnenie preukáže podľa § 32 ods. 2, ods. 4, ods. 5, § 152 ods. 1 (zápis do zoznamu hospodárskych subjektov) alebo § 152 ods. 3 ZVO. Uchádzač musí preukázať splnenie všetkých podmienok účasti týkajúcich sa osobného postavenia uvedených v § 32 ods. 1 zákona o verejnom obstarávaní a o zmene a doplnení niektorých zákonov v znení neskorších predpisov

Zápis činností v obchodnom registri vzťahujúcich sa k predmetu zákazky (Údržba CSS) :

• výroba, montáž, oprava a údržba elektrických zariadení

• odborné prehliadky a odborné skúšky elektrických zariadení

• projektovanie elektrických zariadení

• servis a oprava verejného osvetlenia

* 1. Zápis do zoznamu hospodárskych subjektov je účinný voči každému verejnému obstarávateľovi a/alebo obstarávateľovi a údaje v ňom uvedené nie je potrebné v postupoch verejného obstarávania overovať.
  2. Verejný obstarávateľ pri vyhodnocovaní splnenia podmienok účasti osobného postavenia overí zapísanie hospodárskeho subjektu v zozname hospodárskych subjektov, ak uchádzač nepredložil doklady podľa § 32 ods. 2, 4 a 5 alebo iný rovnocenný zápis alebo potvrdenie o zápise podľa § 152 ods. 3 ZVO.
  3. Ak uchádzač alebo záujemca má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v bode 1.1 vyššie alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.
  4. Ak právo štátu uchádzača alebo záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača alebo záujemcu.
  5. Obstarávateľ nie je oprávnený použiť údaje z informačných systémov verejnej správy podľa zákona č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii).
  6. Hospodársky subjekt môže predbežne nahradiť doklady na preukázanie splnenia podmienok účasti určené obstarávateľom jednotným európskym dokumentom v zmysle § 39 ZVO. Súhrnný materiál obsahujúci zhrnutie základných informácií o Jednotnom európskom dokumente pre verejné obstarávanie je možné nájsť na webovom sídle Úradu pre verejné obstarávanie. Podľa § 55 ods. 1 ZVO, doklady preukazujúce splnenie podmienok účasti predkladá po vyhodnotení ponúk obstarávateľovi uchádzač, ktorý sa umiestnil na prvom mieste v poradí.

Upozornenie: Ak ponuku predkladá skupina dodávateľov, doklady preukazujúce splnenie podmienok účasti vo verejnom obstarávaní - osobné postavenie, predloží každý člen skupiny osobitne. Splnenie podmienky účasti podľa § 32 ods. 1 písm. e) ZVO preukazuje člen skupiny len vo vzťahu k tej časti predmetu zákazky, ktorú má zabezpečiť.

## **Finančné a ekonomické postavenie**

Nepožaduje sa

## **Technická spôsobilosť alebo odborná spôsobilosť**

* 1. Uchádzač musí spĺňať podmienky účasti podľa § 34 ZVO týkajúce sa technickej alebo odbornej spôsobilosti uvedené v tejto časti súťažných podkladov nasledovnými dokladmi:

**Podľa § 34 ods. 1 písm. a) ZVO** uchádzač predloží zoznam poskytnutých služieb za predchádzajúce tri roky od vyhlásenia verejného obstarávania s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa tohto zákona.

Minimálna požadovaná úroveň:

* + 1. Uchádzač musí zoznamom poskytnutých služieb preukázať, že za posledné tri roky od vyhlásenia verejného obstarávania poskytol služby rovnakého alebo podobného charakteru ako je predmet zákazky.
    2. Pod službami rovnakého alebo podobného charakteru sa rozumie údržba a oprava cestnej svetelnej signalizácie a súvisiacich zariadení a pod. podobného rozsahu a technickej zložitosti ako je predmet zákazky resp. výstavba a rekonštrukcia cestnej svetelnej signalizácie a súvisiacich zariadení.

Všetky požadované skúsenosti možno preukázať aj jednou referenčnou zákazkou.

Zoznam poskytnutých služieb musí obsahovať minimálne:

a) názov alebo obchodné meno odberateľa, adresu jeho sídla alebo miesta podnikania;

b) názov a stručný opis predmetu plnenia, vrátane informácií nevyhnutných na vyhodnotenie splnenia podmienok účasti;

c) zmluvnú cenu v EUR bez DPH (na prepočet inej meny sa použije priemerný ročný kurz Európskej centrálnej banky za príslušný kalendárny rok a za rok 2021 kurz Európskej centrálnej banky ku dňu zaslania oznámenia o vyhlásení verejného obstarávania do Úradného vestníka Európskej únie; v prípade, ak kurz danej meny nestanovuje Európska centrálna banka, prepočet sa vykoná obdobným spôsobom podľa kurzu Národnej banky Slovenska);

d) obdobie poskytovania plnenia;

e) meno, funkcia a kontaktné údaje zodpovednej osoby odberateľa, u ktorej je možné overiť tieto údaje.

Ak uchádzač uvádza v rámci zoznamu referenčný projekt, ktorého obdobie poskytovania plnenia predchádza dobe predchádzajúcich troch rokov od vyhlásenia verejného obstarávania, v zozname uvedie aj pomernú časť zmluvnej ceny v EUR bez DPH, zodpovedajúcu dobe predchádzajúcich troch rokov od vyhlásenia verejného obstarávania.

Ak uchádzač uvádza v rámci zoznamu referenčný projekt, ktorý realizoval ako člen skupiny dodávateľov, v zozname uvedie výlučne pomernú časť zmluvnej ceny v EUR bez DPH, zodpovedajúcu poskytnutie služby výlučne ním samotným.

* 1. **Podľa § 34 ods. 1 písm. g) ZVO**: Údaje o vzdelaní a odbornej praxi alebo o odbornej kvalifikácií osôb určených na plnenie zmluvy alebo riadiacich zamestnancov.
  2. Uchádzač môže v súlade s § 34 ods. 3 ZVO na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah.
  3. Skupina dodávateľov preukazuje splnenie podmienok účasti vo verejnom obstarávaní týkajúce sa splnenia podmienok účasti technickej spôsobilosti alebo odbornej spôsobilosti spoločne.

**Časť C. Kritériá na vyhodnotenie ponúk**

## **Kritérium na hodnotenie ponúk**

* 1. Stanoveným kritériom na hodnotenie ponúk je v súlade s § 44 ods. 3 písm. c) ZVO **najnižšia celková cena** predmetu zákazky vypočítaná a vyjadrená vEUR s DPH.
  2. Návrh plnenia kritéria na vyhodnotenie ponúk – Kalkulácia ceny, tvorí Prílohu č. 2 SP.
  3. V prípade, ak viacerí uchádzači predložia ponuku s rovnakou najnižšou cenou, verejný obstarávateľ určí uchádzača na prvom mieste podľa pomocného kritéria, ktorým bude **najnižšia cena uvedená v Špecifikácii ceny podľa Prílohy č. 4, bod: Bežná údržba CSS – denné a mesačné PTP**.

## **Spôsob hodnotenia ponúk**

* 1. Komisia vykoná otváranie ponúk podľa § 52 zákona o verejnom obstarávaní. Postup vyhodnotenia ponúk bude prebiehať podľa § 66 ods. 7 druhej vety zákona o verejnom obstarávaní.
  2. Navrhovaná cena uvedená v Návrhu plnenia kritéria na vyhodnotenie ponúk musí zahŕňať všetky náklady, ktoré súvisia, resp. vzniknú v súvislosti s plnením predmetu zákazky.

# **Časť D. Opis predmetu zákazky**

Opis predmetu zákazky je uvedený v návrhu **Zmluv**y a jej prílohách:

Príloha č. 1: **Špecifikácia plnenia, technické požiadavky**,

Príloha č.2: **Cenník položiek**, ktoré tvoria prílohy týchto súťažných podkladov.

**1. Predmet zákazky**

**Údržba, oprava a prevádzka cestnej dopravnej signalizácie (CDS).**

Zabezpečenie funkčnosti CDS, a to výmena a oprava žiaroviek, radičov, stožiarov, tlačidiel pre chodcov, návestidiel základných a opakovacích a ich častí a pod., vrátane spotreby elektrickej energie, výmeny nefunkčných zariadení alebo ich častí, dodávka materiálu a hmôt s presunom v okruhu 20 km, s naložením, odvozom a uskladnením nefunkčných zariadení na skládku, so zhodnotením a zneškodnením odpadu na vlastné náklady. Priemerná celková ročná spotreba el. energie CDS je cca 430 000 kWh.

**1.1. Predpokladané množstvá:**

Počet križovatiek riadených svetelným signalizačným zariadením 26 ks

Počet peších priechodov samostatne riadených SSZ 16 ks

Počet blikačových sústav 2 ks

Počet radičov celkový (Siemens, Swarco, Cross) 39 ks

Typy radičov:

Siemens C900 1 ks

Siemens MS 1 ks

Swarco 20 ks

Cross RS3 a RS4 17 ks

Počet svetelných bodov 1725 ks

Počet návestidiel 721 ks

Počet klepátok (odhad) 174 ks

Počet hovorových súprav 10 ks

Počet dopytových tlačidiel 184 ks

Počet výložníkových stožiarov s výložníkmi 114 ks

Počet sadových stožiarov 169 ks

Počet indukčných detektorov 150 ks

Počet kamerových alebo PYR detektorov 56 ks

1. Optické prepojenie CDS v úseku od križovatky Levočská - Volgogradská - Marka Čulena po križovatku Duklianska – Vajanského v dĺžke 1800 m - optická rozvodová skriňa – 6 ks
2. Optické prepojenie CDS v úseku ulice Vranovska v dĺžke 800 m - optická rozvodová skriňa – 4 ks

**1.2 Zoznam križovatiek, priechodov, blikačov.**

**Križovatky:**

1. Solivarská – Švábska

2. Arm. gen. Svobodu – Zemplínska

3. Arm. gen. Svobodu – Laca Novomeského

4. Arm. gen. Svobodu – Exnárova

5. Rusínska – Východná

6. Vajanského – Grešova (Lesík Delostrelcov)

7. Vranovská – Na Tablách

8. Fintická -Družstevná

9. Vajanského – Duklianska

10. Levočská – Sabinovská - Hlavná

11. Levočská – Okružná

12. Levočská – Obr. Mieru

13. Levočská – M. Čulena

14. Sabinovská – Bajkalská

15. Okružná – Požiarnická

16. Škultétyho – Budovateľská

17. Čierny most – Masarykova- Škultétyho-Kuzmányho

18. Masarykova – Grešova - Štefanikova

19. Východná - Košická

20. Arm. Gen. Svobodu – Eperia

21. Rusínska – Hobby Park

22. Pražská - Pod Kalváriou

23. Pražská - Pod Kamennou Baňou

24. Pražská - Pod Wilec Hôrkou

25. Arm. Gen. Svobodu – Pod Táborom

26. Arm. Gen. Svobodu – Vihorlatská – vo výstavbe

**Priechody pre chodcov:**

1. Švabska – Royova

2. Švabska – Nákupné centrum

3. Arm.gen. Svobodu – Kaufland

4. Arm.gen. Svobodu – Poliklinika

5. Vajanského

6. Sabinovská - SPŠS

7. Volgogradská – NC Družba

8. Prostějovská – NC Centrum

9. Obr. Mieru – Čsl. Armády

10. Pražská – Za Kalváriou

11. Okružná – Kúpeľná

12. Masarykova – Shell

13. Okružná – Hviezdoslavova (Novum)

14. Levočská – V.Clementisa

15. Vranovská I. - Šebastovská

16. Vranovská II. - Pažica

**Sústava blikačov**

1. L.Novomeského

2. Obr. Mieru – Fučíkova

**Optická sieť**

Optické prepojenie CDS v úseku od križovatky Levočská - Volgogradská - Marka Čulena po križovatku Duklianska – Vajanského v dĺžke 1800 m

Optická rozvodová skriňa – 6 ks

Optické prepojenie CDS v úseku ulice Vranovska v dĺžke 800 m Optická rozvodová skriňa – 4 ks

**1.3 Rozsah a druh činnosti (pracovné výkony):**

Údržba SSZ - zahŕňa činnosti uvedené v bodoch 1. až 12.:

**a) denná kontrola**

1. denné kontroly SSZ vrátane zariadení a operatívne odstraňovanie vzniknutých porúch,

2. priebežnú kontrolu žiaroviek s okamžitou výmenou nefunkčných žiaroviek,

3. priebežnú kontrolu funkčnosti koordinácie križovatiek a peších priechodov,

4. zabezpečovanie orezávania a odstraňovania zelene v okolí SSZ,

5. vykonávanie pravidelných technických prehliadok (ďalej len „PTP“) zariadení SSZ

6. základnú údržbu radičov

7. opravu koordinačných káblov,

8. údržbu zvukovej signalizácie pre zrakovo postihnutých občanov vrátane spínacích

hodín,

9. údržbu a opravu detekčných slučiek cestnej svetelnej signalizácie,

10. údržbu a opravu dopytových tlačidiel pre vyvolanie dopytu na peších priechodoch,

11. vypínanie a zapínanie SSZ podľa požiadaviek správcu, resp. vlastníka SSZ.

**b) mesačná PTP**

- kontrola upevnenia návestidiel, kompletnosti a funkčnosti, ich správne nasmerovanie

- kontrola funkčnosti a upevnenie tlačidiel pre chodcov

- kontrola zvukovej signalizácie

- kontrola funkčnosti detektorov dopravy

- kontrola a nastavenie spínacích hodín

- kontrola čistoty optiky, v prípade potreby očistenie

- kontrola časov prechodových fáz (celočervená, červenožltá, žItá)

- kontrola EČR vizuálne podľa displeja

- kontrola radiča na dopyt (všetky tlačidlá)

- kontrola optickej rozvodovej skrine – kontrola správnosti nastavení

**c) 1 ročná PTP radiča , káblových rozvodov CDS a RS**

- hlavná ročná technická kontrola v zmysle STN EN 50556 a technických predpisov výrobcu radiča CSS

- hlavná ročná technická kontrola ORS a modemov na preferenciu MHD, kalibrácia, kontrola nastavenia

- premeranie izolačných stavov a kontinuity signálnych káblov (CYKY, RCEpKEY a pod.),

(žila–žila, žila-zem)

- premeranie stavov koordinačných káblov na rozhraní radič - radič

- vyčistenie RS od nečistôt, kontrola a premazanie zámkov

- dotiahnutie skrutiek svorkovníc koordinačných káblov a nástrek konzervačným

prostriedkom

- kontrola zapieskovania radičov, RS a stožiarov

- vyhotovenie revíznych správ zariadení SSZ, okrem napájacích káblov

- pravidelné testovanie radičov

**Zabezpečenie programátorskej činnosti**

Za účelom pravidelnej aktualizácie signálnych plánov, špecifických požiadaviek vyplývajúcich z cestnej premávky alebo dočasnej potreby zmeny charakteru CDS (rekonštrukcie a pod.) dodávateľ zabezpečí programátorské činnosti, ktoré zahŕňajú:

* Úprava a vyhotovenie nového signálneho plánu odborne spôsobilou osobou,
* Odsúhlasenie zmeny na KDI PZ SR
* Implementácia signálneho plánu do radiča,
* Úprava technickej dokumentácie (skut. stav)

**d) 4 ročná OPaOS**

- Odborná prehliadka a skúška elektrického zariadenia v zmysle STN EN 331500, a STN 33 2000-6 podľa vyhláška 508/2009 Zz. 1 krát za 4 roky

- obnova náterov oceľových konštrukcií dvojzložkovou farbou (okrem zinkovaných

povrchov), minimálne jeden krát za obdobie 4 rokov

Po vykonaní PTP, OPaOS zhotoviteľ zabezpečí vyhotovenie protokolu a odovzdá ho správcovi SSZ. Každú zistenú závadu zhotoviteľ okamžite odstráni. V prípade nemožnosti odstránenia závady, vrátane havarijných stavov, túto skutočnosť okamžite nahlási správcovi.

**e) dodávka náhradných dielov technológie CDS, výrobkov, materiálov a ich zabudovanie**

V prípade závažnej poruchy vzniknutej prevádzkovaním CDS sa cenové plnenie určí ako súčet súčinov jednotkovej ceny príslušnej položky (mat + oprava) z prílohy zmluvy - príloha č.1., a skutočne vykonaného množstva odsúhlaseného objednávateľom v súpise vykonaných prác. Cenník položiek náhradných dielov technológie bude každý rok počas poskytovania služby aktualizovaný.

**1.4**

Rozsah diela v jednotlivých rokoch bude vychádzať z potrieb údržby a opráv SSZ a súvisiacich zariadení a bude závisieť aj od výšky finančných prostriedkov v rozpočte verejného objednávateľa.

**1.5**

Poskytovanie diela spočíva v poskytovaní predmetu zmluvy podľa opisu v bodoch 1.1, 1.2. a 1.3. vrátane zabezpečovania všetkých súvisiacich činností a zabezpečenie ochrany zdravia a bezpečnosti počas stavebných prác príp. aj ďalšie činnosti súvisiace s poskytovanou službou.

**1.6**

Zhotovitel’ bude vykonávať dielo vo vlastnom mene, na svoje náklady a na vlastnú zodpovednosť.

**2. Požiadavky na poskytovanie služby**

* 1. **Denná služba a termíny.**

2.1.1. Na poskytovanie služby bude zriadená denná služba od 6.00 hod. do 20.00 hod. vrátane dní pracovného voľna, sobôt a nedieľ. Začatie a skončenie plnenia, príp. aj iných naliehavých prác (činností), ktoré súvisia s predmetom zákazky a sú nevyhnutné pre zaistenie bezpečnosti cestnej premávky a jej účastníkov sa riadi výlučne potrebami údržby a opráv CDS vrátane jeho zariadení bez ohľadu na pravidelný pracovný čas, dni pracovného pokoja a sviatky.

2.1.2. V prípade menej závažnej poruchy (vypálenie istenej žiarovky, LED vložka, výpadok CDS spôsobený výpadkom prúdu a i.) budú práce na odstránení tejto poruchy začaté okamžite po zistení, resp. nahlásení a porucha bude odstránená najneskôr do jednej hodiny, ak sa nedohodne s objednávateľom inak.

2.1.3. V prípade závažnejšej poruchy vzniknutej prevádzkovaním CDS (porucha karty radiča, indukčnej slučky, kamery, dopytového tlačítka a pod) , budú práce na odstránení tejto poruchy začaté okamžite po zistení, resp. nahlásení a porucha bude odstránená najneskôr do 48 hodín po odsúhlasení príslušných položiek v cenníku, ktorý tvorí prílohu č.1 zmluvy, ak sa nedohodne s objednávateľom inak.

2.1.4. V prípade poškodenia CDS (cudzie zavinenie – dopravná nehoda, vandalizmus, škodová udalosť), budú práce na odstránení tohto poškodenia začaté okamžite po zistení, resp. nahlásení a poškodenie bude odstránené najneskôr do 72 hodín po odsúhlasení rozpočtu opravy správcom CDS, ak sa nedohodne s objednávateľom inak, a ak tomu nebudú brániť iné okolnosti ako sú napr. riešenie a šetrenie poškodenia políciou.

2.1.5. O poskytovanej službe budú vedené denné záznamy, kde budú uvedené všetky skutočnosti rozhodujúce pre plnenie zákazky, najmä údaje o časovom postupe poskytovaných služieb, ich druhu a rozsahu, údaje o mimoriadnych udalostiach a zisteniach v súvislosti s poskytovaním služby. Objednávateľovi bude umožnené predložením záznamov presvedčiť sa primeraným spôsobom o rozsahu a kvalite poskytovanej služby.

**2.2 Monitoring cestnej dopravnej signalizácie**

2.2.1. Za účelom rýchlej reakcie na potrebu opravy sa od dodávateľa požaduje zabezpečenie

24 hodinového online monitoringu 365 dní v roku a prevádzkovanie systému na diaľkový monitoring nad prevádzkou CDS formou sms notifikácie prevádzkového stavu CDS. Monitorovací systém bude vzdialene monitorovať všetky svetelné križovatky v rozsahu podľa bodu 1.2.

Monitorovacím systémom sa rozumie vybaviť všetky radiče u ktorých to hardvér dovoľuje GSM modulom na odosielanie poruchových stavov a prevádzkových stavov zariadenia. Náklady spojené s potrebným hardvérom, softvérom systému a SIM kartami budú zahrnuté v dennom paušáli.

* + 1. Dodávateľ zabezpečí vybudovanie a uvedenie tohto systému do prevádzky na svoje náklady, tieto náklady budú zahrnuté v dennom paušále za údržbu CDS. Potreba tohto systému je nevyhnutná pre efektívne a rýchle monitorovanie potrieb údržby CDS a pre rýchly reakčný čas na zistenie a odstránenie poruchy. Preto objednávateľ požaduje zabezpečenie monitorovania CDS na diaľku dodávateľom v čo najkratšom termíne po podpise zmluvy.
    2. Monitorovací systém bude spravovať a prevádzkovať dodávateľ na svoje náklady. Po ukončení zmluvného vzťahu s objednávateľom ostane všetko hardvérové a softvérové vybavenie monitorovacieho systému majetkom objednávateľa. Po ukončení zmluvného vzťahu dodávateľ riadne odovzdá objednávateľovi všetky súčasti monitorovacieho systému a vyhotoví o tejto skutočnosti zápis, ktorý bude súčasťou protokolu o odovzdaní zariadení CDS správcovi.

**2.3 Zber dát na križovatkách**

2.3.1. Dodávateľ na svoje náklady zabezpečí zber dát o frekvencii premávky na vybraných križovatkách. Tieto náklady budú zahrnuté v dennom paušále za údržbu CDS. Dodávateľ bude pravidelne zbierať a spracovávať dáta o frekvencii premávky a na požiadanie ich bezodplatne poskytne objednávateľovi.

Zber dát o frekvencii premávky bude vykonávaný na týchto križovatkách:

1. Arm. gen. Svobodu – Laca Novomeského – Rusínska

2. Rusínska – Východná – Košická

3. Vranovská – Na Tablách

4. Levočská – Sabinovská - Hlavná

5. Levočská – Marka Čulena

6. Masarykova – Škultétyho

7. Pražská – Pod Kamennou Baňou

8. Levočská – Obr. Mieru

9. Sabinovská – Bajkalská

10. Fintická - Družstevná

* + 1. Systém zberu dát bude spravovať a prevádzkovať dodávateľ. Po ukončení zmluvného vzťahu s objednávateľom ostane všetko hardvérové a softvérové vybavenie systému zberu dát majetkom objednávateľa a po ukončení zmluvného vzťahu ho dodávateľ riadne odovzdá objednávateľovi a vyhotoví o tom protokol o odovzdaní.

**2.4 Termíny poskytovania služby.**

Požadované trvanie poskytovania služby (predpokladaný termín): 48 mesiacov

**2.5 Miesto poskytovania služby.**

Služba bude poskytovaná v meste Prešov pre SSZ inštalované na križovatkách a peších priechodoch uvedených v bode 1.2.

**3. Cena za poskytovanú službu.**

**3.1. Cena za bežnú údržbu** predstavuje súčet paušálnych platieb za činností vykonávané denne, mesačne, ročne a jedenkrát za 4 roky počas trvania zmluvného vzťahu

**3.1.1. za bežnú údržbu CDS –** ide o paušálnu dennú sadzbu pokrývajúcu všetky náklady Dodávateľa na zabezpečenie činností popísaných v článkoch 1.3.a) , 1.3.b) , 2.1.1.), 2.1.2.), 2.2.1), 2.2.2.), 2.2.3.), 2.3.1.) v rozsahu počtu križovatiek definovaných v bode 1.2.)

**3.1.2. za bežnú údržbu CDS -** ide o paušálnu sadzbu pokrývajúcu náklady Dodávateľa na zabezpečenie činností popísaných v článkoch 1.3.c) , v rozsahu počtu križovatiek definovaných v bode 1.2.)

**3.1.3. za bežnú údržbu CDS -** ide o paušálnu sadzbu pokrývajúcu náklady Dodávateľa na zabezpečenie činností popísaných v článkoch 1.3.d) , v rozsahu počtu križovatiek definovaných v bode 1.2.)

**3.2. cena za programátorské práce –** uchádzač uvedie jednotkovú hodinovú sadzbu

**3.3. cena za Dodanie náhradných dielov technológie CDS, výrobkov, materiálov a ich**

**zabudovanie –** uchádzač ocení prílohu – cenník kľúčových materiálov aprác,podľa príslušných položiek v cenníku, ktorý bude tvoriť prílohu č.1 k zmluve.

**3.4. cena za elektrickú energiu**

Uvažovaná spotreba elektrickej energie:

* križovatka (žiarovka) 2,5 kWh
* križovatka (LED) 0,64 kWh
* peší priechod (žiarovka) 0,85 kWh
* peší priechod (LED) 0,25 kWh
* sústava blikačov (žiarovka) 0,25 kWh

SPOLU za rok: cca: 430 000,0 kWh

Uchádzač uvedie v ponuke jednotkovú cenu za kWh na základe ceny distribútora. V tejto cene bude úspešný uchádzač preúčtovávať elektrickú energiu obstarávateľovi. V prípade navýšenia ceny zo strany distribútora bude mať zhotoviteľ nárok na navýšenie ceny. Opodstatnenosť zvýšenia ceny je dodávateľ povinný riadne preukázať.

**3.5.** Cena za dielo bude vychádzať z jednotkových cien za jednotlivé činnosti, uvedených v špecifikácii ceny (cenníku) a bude určená rozsahom výkonov zhotoviteľa, zrealizovaných na základe protokolov o zadaní, odovzdaní a prevzatí prác. Konkrétna finančná čiastka na príslušný kalendárny rok na účely plnenia predmetu tejto zmluvy bude schválená Mestským zastupiteľstvom mesta Prešov.

* 1. Cenník výkonov podľa bodu 3.1. a 3.2. je platný a účinný po dobu platnosti a účinnosti zmluvy a je pre obe zmluvné strany po túto dobu záväzný. Jednotkové ceny uvedené v cenníku sú cenami pevnými a je ich možné navýšiť iba o medziročný koeficient miery inflácie zverejnený Štatistickým úradom SR, na požiadanie zhotoviteľa. Cenník materiálových položiek podľa bodu 3.3. a elektrickej energie podľa bodu 3.4. bude každoročne aktualizovaný a platný až po odsúhlasení objednávateľom.
  2. Cena za práce bude fakturovaná v mesačných intervaloch, pričom nárok na fakturovanie jednotlivých čiastok ceny za služby vzniká zhotoviteľovi až po vykonaní prác a ich riadnom prevzatí podpísaním protokolu o zadaní, odovzdaní a prevzatí zo strany objednávateľa, ktorý bude objednávateľovi zaslaný spolu s faktúrou za práce vykonané v príslušnom kalendárnom mesiaci.
  3. Zhotoviteľ vystaví objednávateľovi faktúru za vykonané dielo v príslušnom kalendárnom mesiaci, a to najneskôr do 15.dňa nasledujúceho mesiaca a objednávateľ je povinný uhradiť fakturovanú cenu za práce, ak boli riadne vykonané a prevzaté, v lehote splatnosti do 30 dní od doručenia faktúry objednávateľovi. Zhotoviteľ bude pri fakturácii účtovať DPH v zmysle právnych predpisov platných v čase realizácie diela.
  4. Úhrady platieb za práce poskytované zhotoviteľom v zmysle ČI. II. tejto zmluvy sú však podmienené predchádzajúcim schválením týchto prác objednávateľom, po posúdení, či práce boli vykonané presne v súlade s podmienkami tejto zmluvy. V prípade, že práce neboli vykonané v súlade s podmienkami tejto zmluvy, je objednávateľ oprávnený pozastaviť úhradu platieb až kým zhotoviteľ neodstráni nedostatky, a to opätovným uskutočnením týchto prác na vlastné náklady. Uvedené skutočnosti sa vždy písomne zdokumentujú a zaznamenajú v protokoloch o zadaní, odovzdaní a prevzatí prác.

1. **Subdodávky**

Zhotoviteľ je oprávnený zadať časť zákazky cez subdodávateľa, najviac však do výšky 20% celkovej hodnoty zákazky. V prípade využitia subdodávateľa je zhotoviteľ povinný v dostatočnom predstihu oznámiť písomne objednávateľovi údaje o subdodávateľovi a rozsah prác, ktoré bude vykonávať. Subdodávateľ musí spĺňať podmienky Osobného postavenia podľa § 32 ods. 1, písm. e) a f) ZVO.